IMISLab/GreekWikipedia huggingface dataset:
Εθνική Κολομβίας (καλαθοσφαίριση γυναικών)

Η εθνική ομάδα καλαθοσφαίρισης γυναικών του Κολομβίας αντιπροσωπεύει την Κολομβία στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Κολομβιανής Ομοσπονδίας Καλαθοσφαίρισης (Federación Colombiana de Baloncesto).

 Μεγαλύτερη επιτυχία της μέχρι σήμερα είναι η κατάκτηση του χρυσού μεταλλίου στο Πρωτάθλημα Νοτίου Αμερικής που διοργανώθηκε στην Κολομβία το 1984. Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Κολομβίας σε Παγκόσμια Πρωταθλήματα FIBA: Πορεία σε Αμερικανικά Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Κολομβίας σε Αμερικανικά Πρωταθλήματα FIBA: Πορεία σε Πρωταθλήματα Νότιας Αμερικής FIBA Ακολουθούν οι τελικές θέσεις κατάταξης της Εθνικής Ομάδας της Κολομβίας σε Πρωταθλήματα Νότιας Αμερικής FIBA: Πορεία σε Παναμερικανικούς Αγώνες Ακολουθούν οι τελικές θέσεις κατάταξης της Εθνικής Ομάδας της Κολομβίας σε Παναμερικανικούς Αγώνες: Εθνική Κολομβίας (καλαθοσφαίριση ανδρών) Colombia, ιστορικό ανά έτος στον επίσημο ιστότοπο των αρχείων της FIBA. (Αγγλικά) Federación Colombiana de Baloncesto, επίσημος ιστότοπος. (Ισπανικά)
Διεθνές Αεροδρόμιο Β. Κ. Μπερντ

Το Διεθνές Αεροδρόμιο B. K. Μπερντ (αγγλικά: V. C. Bird International Airport‎) (IATA: ANU, ICAO: TAPA) είναι διεθνές αεροδρόμιο στο νησί της Αντίγκουα, 8 χλμ. βορειοανατολικά του Σεντ Τζονς, της πρωτεύουσας της Αντίγκουα και Μπαρμπούντα.

 Το αεροδρόμιο αρχικά λειτουργούσε από την Αεροπορία Στρατού των Ηνωμένων Πολιτειών. Το αεροδρόμιο χτίστηκε ως βάση της Αεροπορίας Στρατού των Ηνωμένων Πολιτειών γύρω στο 1941 και ονομάστηκε Αεροδρόμιο Κούλιτζ (Coolidge Airfield) προς τιμήν του Χάμιλτον Κούλιτζ (1895–1918), πιλότου της Πολεμικής Αεροπορίας των Ηνωμένων Πολιτειών ο οποίος σκοτώθηκε στον Α΄ Παγκόσμιο Πόλεμο.Το 1948 μετονομάστηκε σε αεροπορική βάση Κούλιτζ, και έκλεισε ως αποτέλεσμα δημοσιονομικών περικοπών το 1949, με το δικαίωμα επανεισόδου να διατηρείται από τις Ηνωμένες Πολιτείες. Στη συνέχεια επετεύχθησαν συμφωνίες με το Ηνωμένο Βασίλειο και, αργότερα, με την κυβέρνηση της Αντίγκουα μετά την ανεξαρτησία, για τη δημιουργία και τη συντήρηση εγκαταστάσεων παρακολούθησης πυραύλων. Ο Αεροπορικός Σταθμός της Αντίγκουα ιδρύθηκε σε τμήμα της πρώην αεροπορικής βάσης. Έως το 2011, η NASA συνέχισε να χρησιμοποιεί τις εγκαταστάσεις της Αντίγκουα για υπηρεσίες παρακολούθησης εκτοξεύσεων, ανάλογα με τις ανάγκες της.Με το κλείσιμο της βάσης το 1949, έγινε πολιτικός αερολιμένας. Ήταν γνωστό ως Διεθνές Αεροδρόμιο Κούλιτζ μέχρι το 1985 όταν έλαβε το όνομα του Βερ Κόρνουολ Μπερντ (1910–1999), του πρώτου πρωθυπουργού της Αντίγκουα και Μπαρμπούντα.Τον Δεκέμβριο του 2005, η Antigua and Barbuda Millennium Airport Corporation ανακοίνωσε ότι θα πραγματοποιούσε διαγωνισμούς για την κατασκευή της πρώτης φάσης ενός νέου επιβατικού τερματικού σταθμού σχεδιασμένου να εξυπηρετεί το αεροδρόμιο για 30 χρόνια. Το 2012 ανακοίνωσαν την κατασκευή του δεύτερου τερματικού.Ο νέος τερματικός σταθμός τέθηκε σε λειτουργία στις 26 Αυγούστου 2015. Όλες οι πτήσεις πραγματοποιούνται από τη νέα εγκατάσταση. Ο τερματικός σταθμός καλύπτει 23.000 τετραγωνικά μέτρα, με τέσσερις φυσούνες, σύγχρονες εγκαταστάσεις ελέγχου ασφαλείας, σύγχρονες εγκαταστάσεις παρακολούθησης επιβατών και σύστημα ασφαλείας CCTV. Περιλαμβάνει 46 γκισέ check-in, 15 κιόσκια αυτοελέγχου, 5 ζώνες παραλαβής αποσκευών, ένα μικρό χώρο φαγητού, πολλά VIP σαλόνια, μια τράπεζα, καταστήματα λιανικής, σαλόνια πρώτης κατηγορίας, εστιατόρια και άλλες εγκαταστάσεις. Άλλες βελτιώσεις περιελάμβαναν έναν πρόσφατα κατασκευασμένο χώρο στάθμευσης αυτοκινήτων, παράλληλο με τον παλιό τερματικό σταθμό, μαζί με άλλα γραφεία του αεροδρομίου. Επίσημη ιστοσελίδα Τρέχουσες καιρικές συνθήκες Ιστορικό ατυχημάτων για το αεροδρόμιο από το Aviation Safety Network
Θώρακας

Ο θώρακας είναι η περιοχή του σώματος μεταξύ τραχήλου και κοιλίας. Έχει ακανόνιστο κυλινδρικό σχήμα. Το άνω θωρακικό στόμιο είναι ανοικτό και επικοινωνεί με το τράχηλο, ενώ το κάτω κλείνεται από το διάφραγμα. Το μυοσκελετικό τοίχωμα του θώρακα είναι εύκαμπτο και αποτελείται από τους σπονδύλους, τις πλευρές, το στέρνο και μύες.

 Μια από τις σημαντικότερες λειτουργίες του θώρακα είναι η αναπνοή. Ο θώρακας όχι μόνο περιέχει τους πνεύμονες αλλά διαθέτει και μορφώματα που είναι απαραίτητα για την αποτελεσματική αναπνοή. Οι κινήσεις των πλευρών αλλάζουν τον όγκο της θωρακικής κοιλότητας, γεγονός απαραίτητο για την αναπνοή. Ο θώρακας περιέχει και προστατεύει ζωτικά όργανα: την καρδιά, τους πνεύμονες και τα μεγάλα αγγεία. Επίσης, λόγω του σχήματος του διαφράγματος, το θωρακικό τοίχωμα προστατεύει το μεγαλύτερο μέρος του ήπατος στα δεξιά και κάτω από τον αριστερό θόλο του διαφράγματος βρίσκεται ο στόμαχος και ο σπλήνας. Επίσης οι άνω πόλοι των νεφρών ακουμπούν στην 11η και 12η πλευρά. Τέλος, από το θώρακα περνούν σημαντικά ανατομικά μορφώματα. Το μεσοθωράκιο χρησιμεύει ως διάδρομος για τα μορφώματα που διασχίζουν το θώρακα και τον ενώνουν με άλλες περιοχές του σώματος. Το μεσοθωράκιο διασχίζουν ο οισοφάγος, τα πνευμονογαστρικά νεύρα και ο θωρακικός πόρος. Στο ανθρώπινο σώμα, η περιοχή του θώρακα μεταξύ του λαιμού και του διαφράγματος στο μπροστινό μέρος του σώματος ονομάζεται στήθος. Η αντίστοιχη περιοχή σε ένα ζώο μπορεί επίσης να αναφέρεται ως στήθος. Το σχήμα του στήθους δεν αντιστοιχεί σε εκείνο το τμήμα του θωρακικού σκελετού που περικλείει την καρδιά και τους πνεύμονες. Όλη η πλάτη των ώμων οφείλεται στην ζώνη ώμου και περιέχει τις μασχάλες και τα κεφάλια των νετρών. Στη μεσαία γραμμή φαίνεται η ανωτέρια εγκοπή πάνω, ενώ κάτω από το πλάτος περίπου τρία δάχτυλα μπορεί να γίνει αισθητή μια εγκάρσια κορυφογραμμή, η οποία είναι γνωστή ως η σπονδυλική γωνία και αυτό σηματοδοτεί τη διασταύρωση μεταξύ του μανουβίου και του σώματος του στέρνου. Επίπεδο με αυτή τη γραμμή οι δεύτερες πλευρές ενώνουν το στέρνο και όταν βρεθούν αυτές οι κάτω πλευρές μπορούν συχνά να μετρηθούν. Στο κάτω μέρος του στέρνου, όπου ενώνεται η έβδομη ή τελευταία πραγματική πλευρά, ο αρθρικός χόνδρος αρχίζει και πάνω από αυτό υπάρχει συχνά μια κατάθλιψη γνωστή ως κοιλότητα του στομάχου. Τα οστά του θώρακα, που ονομάζεται "θωρακικός σκελετός" είναι ένα συστατικό του αξονικού σκελετού. Αποτελείται από τις πλευρές και το στέρνο. Οι νευρώσεις του θώρακα αριθμούνται με αύξουσα σειρά από το 1-12. Τα 11 και 12 είναι γνωστά ως επιπλέουσες νευρώσεις επειδή δεν έχουν κανένα πρόσθιο σημείο προσάρτησης, ειδικότερα ο χόνδρος που συνδέεται με το στέρνο, καθώς τα 1-7 είναι και επομένως ονομάζονται "πλωτά". Ενώ οι νευρώσεις 8-10 ονομάζονται ψευδείς νευρώσεις, καθώς ο χλοοτάπης τους αρθρώνεται με τον χονδροειδές χόνδρο της άνω πλευράς. R.L. Drake, W. Vogl, A.W.M. Mitchell, Ανατομία Gray’s, Εκδόσεις Πασχαλίδης, 2007
Σιδηροδρομική γραμμή Οινόης - Χαλκίδας

Η Σιδηροδρομική Γραμμή Οινόης - Χαλκίδας είναι ελληνική περιφερειακή σιδηροδρομική γραμμή που συνδέει την περιοχή της Οινόης Βοιωτίας με την Χαλκίδα και άλλες περιοχές της ανατολικής Στερεάς Ελλάδας. Αποτελεί διακλάδωση της γραμμής Αθηνών - Θεσσαλονίκης. Είναι μια από τις σημαντικότερες γραμμές της Στερεάς Ελλάδας.

 Ο νότιος τερματικός της γραμμής Οινόης - Χαλκίδας είναι ο σιδηροδρομικός σταθμός Οινόης στην Οινόη Βοιωτίας. Χωρίζεται από την γραμμή Αθηνών - Θεσσαλονίκης και ακολουθεί μια διακλάδωση μήκους περίπου 22 χιλιομέτρων. Περνάει από το Καλοχώρι-Παντείχι, συνεχίζει στο Βαθύ Εύβοιας, προχωράει βόρεια και καταλήγει στην Χαλκίδα. Η γραμμή Οινόης - Χαλκίδας αποτελείται από μία υπηρεσία του προαστιακού Αθήνας. Ξεκινά από τον Πειραιά, διέρχεται από την Αθήνα και καταλήγει στην Χαλκίδα και πραγματοποιεί στάση σε όλους τους σταθμούς της γραμμής. Οινόη, ανταπόκριση με γραμμή προς Αθήνα και Θεσσαλονίκη Δήλεσι Άγιος Γεώργιος Καλοχώρι-Παντείχι Αυλίδα Χαλκίδα
Κάρσον Σίτι

Το Κάρσον Σίτι (αγγλικά: Carson City, Nevada), είναι πόλη και πρωτεύουσα της αμερικανικής πολιτείας Νεβάδα. Η πόλη σύμφωνα με την απογραφή του 2020 έχει 58.639 κατοίκους. Η μητροπολιτική περιοχή της Κάρσον είναι η μικρότερη πληθυσμιακά των ΗΠΑ. Στην πόλη ζει η πλειονότητα των κατοίκων της Ιγκλ Βάλεϊ, στο ανατολικό άκρο της οροσειράς Κάρσον, ενός παρακλαδιού της Σιέρρα Νεβάδα. Η κοιλάδα διαρρέεται από τον ποταμό Κάρσον. Βρίσκεται 50 χιλιόμετρα νότια του Ρίνο. Η ονομασία της οφείλεται στον εξερευνητή Κιτ Κάρσον.

 Οι πρώτοι οικισμοί στην περιοχή ιδρύθηκαν κατά τη διάρκεια του πυρετού του χρυσού της Καλιφόρνια. Αυτό που έδωσε σημαντική ώθηση στην ανάπτυξη της πόλης ήταν η ανακάλυψη σημαντικών αποθεμάτων αργύρου στο Κόμστοκ Λοντ, κοντά στην Κάρσον Σίτι, αυξάνοντας την οικονομική σημασία της περιοχής. Η Κάρσον Σίτι είναι πρωτεύουσα της Νεβάδα από τότε που έλαβε το καθεστώς πόλης το 1864. Η πόλη ήταν σημαντικός σταθμός στη σιδηροδρομική διαδρομή Βιρτζίνια και Τρανκί. Οι ράγες αφαιρέθηκαν τη δεκαετία του 1950. Πριν το 1969, η πόλη ήταν έδρα της κομητείας Όρμσμπαϊ. Το 1969 η κομητεία καταργήθηκε και έτσι η Κάρσον Σίτι σχημάτισε με τους τριγύρω οικισμούς μια ανεξάρτητη πόλη, με την ονομασία Ενοποιημένος Δήμος Κάρσον Σίτι. Σίτι Κάρσον Σίτι στο Curlie
Ιωάννης Τριανταφύλλης

Ο Ιωάννης Τριανταφύλλης (1900 - 3 Ιουνίου 1956) ήταν Έλληνας δικηγόρος και πολιτικός. Χρημάτισε πρώτος αντιπρόεδρος της Βουλής, βουλευτής από το 1952 ως το θάνατό του και υπουργός Εσωτερικών από το 1955 ως το 1956.

 Σπούδασε Νομικά και εργάστηκε ως δικηγόρος στην ελληνική πρωτεύουσα. Εξελέγη για πρώτη φορά βουλευτής Αθηνών με τον Ελληνικό Συναγερμό στις εκλογές του 1952 και εν συνεχεία εξελέγη αντιπρόεδρος της Βουλής. Στην πρώτη κυβέρνηση του Κωνσταντίνου Καραμανλή ο Τριανταφύλλης διορίστηκε υπουργός Εσωτερικών στις 6 Οκτωβρίου 1955. Επί υπουργίας του εγκαινιάστηκαν έργα, όπως τα έργα υδρεύσεως στην Ελευσίνα. Παραιτήθηκε από υπουργός στις 11 Ιανουαρίου 1956, μαζί με τον πρωθυπουργό, λόγω ανάληψης καθηκόντων από την υπηρεσιακή κυβέρνηση που διενήργησε εκλογές εκείνη τη χρονιά. Ο Τριανταφύλλης εξελέγη βουλευτής το 1956 με την ΕΡΕ. Πέθανε από ανακοπή της καρδιάς στην Αθήνα, όντας εν ενεργεία βουλευτής και κηδεύτηκε με δημόσια δαπάνη από το Πρώτο Νεκροταφείο. Την έδρα του κατέλαβε ο πρώτος επιλαχών, Ανδρέας Λαμπρόπουλος.
Τζόνι Νόβακ

Ο Τζόνι Νόβακ (σλοβένικα: Džoni Novak) (γενν. 4 Σεπτεμβρίου 1969) είναι Σλοβένος πρώην επαγγελματίας ποδοσφαιριστής, ο οποίος αγωνιζόταν ως μέσος. Εκπροσώπησε τη χώρα του στο Ευρωπαϊκό Πρωτάθλημα του 2000 και στο Παγκόσμιο Κύπελλο του 2002.

 Γεννημένος στη Λιουμπλιάνα, ξεκίνησε την επαγγελματική του καριέρα παίζοντας στην Ολίμπια Λιουμπλιάνα το 1988. Έπαιξε εκεί δύο σεζόν πριν υπογράψει στη σερβική Παρτιζάν Βελιγραδίου. Έπαιξε στο Βελιγράδι για μιάμιση σεζόν, αγωνίστηκε σε 20 αγώνες και σημείωσε 9 γκολ πρωταθλήματος για τον σύλλογο, προτού πάρει μεταγραφή στη Φενέρμπαχτσε. Μετά από μόνο μια σεζόν στην Τουρκία, επέστρεψε στην Ολίμπια. Παίζοντας στην Ολίμπια, ο Νόβακ εμφανίστηκε σε 63 αγώνες πρωταθλήματος, όπου σημείωσε 10 γκολ. Κέρδισε επίσης το πρωτάθλημα Σλοβενίας δύο φορές με το σύλλογο, το 1994 και το 1995, και το Κύπελλο Σλοβενίας το 1996. Αργότερα μετακόμισε στη γαλλική Λε Αβρ. Έπαιξε εκεί για τις επόμενες τρεις σεζόν, παίζοντας σε 68 αγώνες, πριν φύγει για να ενταχθεί σε μια άλλη γαλλική ομάδα, την ΚΣ Σεντάν-Αρδέννες. Πέρασε μόνο μία σεζόν με τη Σεντάν και αποχώρησε από τον σύλλογο, κάνοντας 11 συμμετοχές. Μετακόμισε στη Γερμανία και υπέγραψε στη ΣπΦγγ Ουντερχάχινγκ. Έμεινε εκεί δύο σεζόν, κάνοντας 37 συμμετοχές. Ακολούθως, έπαιξε για έξι μήνες στον Ολυμπιακό, πριν αποσυρθεί. Κατά τη διάρκεια της θητείας του στην Παρτιζάν, έκανε τέσσερις συμμετοχές με την Εθνική Γιουγκοσλαβίας. Ακόμη και μετά την ανεξαρτησία της Σλοβενίας, ο Νόβακ συμπεριλήφθηκε στην αποστολή της Γιουγκοσλαβίας για Ευρωπαϊκό Πρωτάθλημα του 1992, μαζί με τον Ντάρκο Μίλανιτς. Ωστόσο, το έθνος θα αποκλειόταν από τη διοργάνωση λόγω των Πολέμων της Γιουγκοσλαβίας. Επίσης, είχε 71 συμμετχοές και 3 γκολ με την Εθνική Σλοβενίας. Με τη Σλοβενία συμμετείχε στο Ευρωπαϊκό Πρωτάθλημα του 2000 και στο Παγκόσμιο Κύπελλο του 2002. Παρτιζάν Κύπελλο Γιουγκοσλαβίας: 1991–92Ολίμπια Πρωτάθλημα Σλοβενίας: 1993–94, 1994–95 Κύπελλο Σλοβενίας: 1995–96Ολυμπιακός Πρωτάθλημα Ελλάδας: 2002–03 Προφίλ παίκτη στην PrvaLiga (σλοβένικα) Τζόνι Νόβακ στην ιστοσελίδα National-Football-Teams.com
Γιόχαν Πέτερ Έκερμαν

Ο Γιόχαν Πέτερ Έκκερμαν (21 Σεπτεμβρίου 1792 – 3 Δεκεμβρίου 1854) ήταν Γερμανός ποιητής και συγγραφέας, γνωστός για το έργο του Συνομιλίες με τον Γκαίτε, καρπός της συνεργασίας του με τον Γιόχαν Βόλφγκανγκ φον Γκαίτε, κατά τα τελευταία χρόνια της ζωής του Γκαίτε.

 Ο Έκερμαν γεννήθηκε στο Βίνσεν επί του Λούχε στο Χάρμπουργκ, ταπεινής καταγωγής, και μεγάλωσε στη φτώχεια και την ανέχεια.Αφού υπηρέτησε ως εθελοντής στον Πόλεμο της Απελευθέρωσης (1813-1814), απέκτησε πόστο γραμματέα στο υπουργείο πολέμου στο Ανόβερο. Το 1817, αν και είκοσι πέντε ετών, παρακολούθησε το γυμνάσιο του Ανοβέρου και στη συνέχεια στο πανεπιστήμιο του Γκέτινγκεν, όπου, μετά από ένα έτος διαμονής ως φοιτητής της νομικής, έφυγε το 1822.Η γνωριμία του με τον Γκαίτε άρχισε το επόμενο έτος, όταν ο Έκερμαν έστειλε στον Γκαίτε το χειρόγραφο του Beiträge zur Poesie (1823). Αμέσως μετά πήγε στη Βαϊμάρη όπου υποστήριζε εργάστηκε ως ιδιωτικός δάσκαλος. Για αρκετά χρόνια δίδαξε το γιο του μεγάλου δούκα. Το 1830 ταξίδεψε στην Ιταλία με τον γιο του Γκαίτε. Το 1838 του απονεμήθηκε ο τίτλος του συμβούλου του μεγάλου δούκα και διορίστηκε βιβλιοθηκάριος της μεγάλη δούκισσας. Ο Έκερμαν είναι κυρίως γνωστός για την σημαντική συμβολή στη γνώση του μεγάλου ποιητή όπως τη περιγράφεται στο έργο του «Συνομιλίες με τον Γκαίτε» (1836-1848). Ο Γκαίτε εμπιστεύτηκε στον Έκερμαν την δημοσίευση των Nachgelassene Schriften (μεταθανάτια έργα) (1832-1833). Επίσης, ήταν συντάκτης, μαζί με τον Φρίντριχ Βίλχελμ Ρίμερ (1774-1845), της πλήρης έκδοσης των έργων του Γκαίτε σε 40 τόμους (1839-1840). Πέθανε στη Βαϊμάρη στις 3 Δεκεμβρίου 1854.Οι Συνομιλίες με τον Γκαίτε (τόμοι 1 και 2: 1836, τόμος 3: 1848, 7η εκδ. Λειψία, 1899, βελτιωμένη έκδοση από τον Λούντβιχ Γκάιγκερ στη Λειψία, 1902) έχουν μεταφραστεί σε όλες σχεδόν τις Ευρωπαϊκές γλώσσες. Εκτός από αυτό το έργο και το Beiträge zur Poesie, ο Έκερμαν δημοσίευσε έναν τόμο με ποιήματα (Gedichte, 1838. Βλέπε J. P. Eckermanns Nachlaß edited by Friedrich Tewes, vol. 1. (1905), και ένα άρθρο από τον Ρ.Μ. Μέγιερ στο Goethe-Jahrbuch, 17. (1896)). Rines, George Edwin, επιμ. (1920). «Eckermann, Johann Peter». Encyclopedia Americana. (Αγγλικά)Απόδοση Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Eckermann, Johann Peter» Εγκυκλοπαίδεια Μπριτάννικα 8 (11η έκδοση) Cambridge University Press, σσ. 885–886 Έργα Johann Peter Έκκερμαν στο LibriVox (public domain audiobooks)
Μπέρτραντ Γκόλντμπεργκ

Ο Μπέρτραντ Γκόλντμπεργκ (Bertrand Goldberg, 17 Ιουλίου 1913 – 8 Οκτωβρίου 1997) ήταν Αμερικανός αρχιτέκτονας γνωστός για το συγκρότημα «Μαρίνα Σίτι» στο Σικάγο, Ιλινόις, το ψηλότερο κτήριο κατοικίας από μπετόν στον κόσμο την εποχή της κατασκευής του (1959–1967).

 Ο Γκόλντμπεργκ γεννήθηκε στο Σικάγο και σπούδασε στο "Cambridge School of Landscape Architecture". Σε ηλικία 18 ετών, το 1932, πήγε στη Γερμανία να σπουδάσει στο Μπάουχαους και εργάστηκε στο γραφείο του Λούντβιχ Μις φαν ντερ Ρόε. Γυρνώντας στο Σικάγο εργάστηκε για τους μοντερνιστές αρχιτέκτονες Keck and keck, Paul Schweikher και Χάουαρντ Φίσερ. To 1937 ανοίγει το δικό του αρχιτεκτονικό γραφείο. Ο ίδιος αποτέλεσε τον μεταφραστή μεταξύ του Λούντβιχ Μις φαν ντερ Ρόε και του Φρανκ Λόιντ Ράιτ. Ο Γκόλντμπεργκ ήταν γνωστός για τις καινοτόμους κατασκευαστικές λύσεις σε σύνθετα προβλήματα, ιδιαίτερα για θέματα που αφορούσαν σχεδιασμό κατοικίας, ιδρυμάτων και βιομηχανικών κτηρίων. Τομή στο έργο του αποτελούν οι δίδυμοι 60οροφοι ουρανοξύστες, γνωστοί ως Μαρίνα Σίτι, στην ακτή του ποταμού στο Σικάγο όπου κατάφερε να οργανώσει της χρήσεις μιας πόλης, όπως κατοικία, εμπόριο, αναψυχή και πάρκινγκ, σε κατακόρυφη διάταξη. Επιπλέον η αναζήτηση του ελάχιστου χώρου αλλά και της καλυύτερης δυνατής διαβίωσης σε περιβάλλον ουρανοξυστών είναι έκδηλη στα σκίτσα και στα γράπτα που άφησε πίσω του. Abrahms house (1937-1938) Glencoe, IL Jacobs House(1938 – 1941) Glencoe, IL Snyder House(1952 – 1952) Shelter Island, NY Astor Tower(1958 – 1963) Chicago, IL West Palm Beach Auditorium(1958 – 1967) West Palm Beach, FL Marina City(1959 – 1967) Chicago, IL Raymond Hilliard Homes(1963 – 1966) Chicago, IL Affiliated Hospitals(1964 – 1971) Boston, MA St. Joseph’s Hospital(1969 – 1974) Tacoma, WA Prentice Women’s Hospital(1969 – 1975) Chicago, IL Health Sciences Center(1965 – 1976) Stony Brook, NY River City(1972 – 1986) Chicago, IL River City II(1983 – 1986) Chicago, IL Providence Hospital(1982 – 1987) Mobile, AL Wright College(1986 – 1992) Chicago, IL Bertrand Goldberg: Architecture of Invention Επίσημος ιστότοπος Conversations with Architects|John W. Cook and Heinrich Klotz | Foreword by Vincent Scully Marina City: Bertrand Goldberg's Urban Vision | Igor Marjanovic and Katerina Redi Ray “Building on Tradition: 10 Chicago gems that will still shine a century from now”|Paul Gapp Chicago| Tribune Magazine| 3/31/91 River City “High -risk high rises”| Chuck Nebauer, Mark Brown | Chicago Sun-Times| 9/24/89 “Goldberg on Wright”| Bertrand Goldberg | Metropolitan Review | 11/12/88 “Man who Changed Chicago Skyline Looks at Urban Problems”, Michael Gibson, International Herald Tribune, 9/8/85
Σωτήρης Μπιλλής

Ο Σωτήρης Μπιλλής (Αθήνα, 15 Νοεμβρίου 1997), είναι Έλληνας επαγγελματίας καλαθοσφαιριστής. Έχει ύψος 2,01 μ. και αγωνίζεται ως σμολ φόργουορντ για την ομάδα του Α.Ο. Κολοσσού Ρόδου.

 Ο Μπιλλής έπαιξε από νεαρή ηλικία στις ομάδες νέων του Πανιωνίου, πριν ξεκινήσει την επαγγελματική του πορεία. Ο Μπιλλής υπέγραψε το πρώτο επαγγελματικό του συμβόλαιο με την ομάδα της Ελληνικής Α1 Κατηγορίας Πανιωνίου, το 2014. Tη σεζόν 2014-15, μέτρησε 14 συμμετοχές στην Α1 με την ομάδα της Νέας Σμύρνης, έχοντας κατά μέσο όρο 2 πόντους και 1 ριμπάουντ. Τη σεζόν 2015-16, έπαιξε στον Κολοσσό Ρόδου, και κατόπιν επέστρεψε στον Πανιώνιο για μια δεύτερη θητεία στις 28 Ιουλίου 2016. Επανήλθε στον Κολοσσό στις 8 Αυγούστου 2017, και έμεινε στην ομάδα για δύο σεζόν.Την αγωνιστική περίοδο 2019–2020 αγωνίστηκε με τον ΑΣ Καρδίτσας της Α2 Κατηγορίας. Στην Α2 μέτρησε 13 συμμετοχές, έχοντας κατά μέσο όρο 5.5 πόντους, 3.4 ριμπάουντ και 1.3 ασίστ. Στις 19 Αυγούστου 2020 επέστρεψε στον Κολοσσό Ρόδου για τρίτη φορά. Στις 2 Ιουλίου 2021, ο Μπιλλής ανανέωσε το συμβόλαιό του με τη νησιωτική ομάδα για έναν ακόμη χρόνο. Τη σεζόν 2021-22, μέτρησε 2.1 πόντους και 1.2 ριμπάουντ σε 16 αγώνες στην Α1. Στις 2 Αυγούστου 2022, ανανέωσε το συμβόλαιό του για ακόμα μία χρονιά με την ομάδα της Ρόδου. Στις 23 Οκτωβρίου κόντρα στον Προμηθέα, κατέγραψε μια ιστορική επίδοση, καθώς έφτασε τις 100 συμμετοχές στο Πρωτάθλημα Ελλάδας. Την περίοδο 2022-23 ο Μπιλλής είχε 1.3 πόντους και 1.4 ριμπάουντ μέσο όρο σε 8 λεπτά συμμετοχής. Την 1η Αυγούστου 2023, ανακοινώθηκε η ανανέωση του συμβολαίου του για ακόμα έναν χρόνο. Ο Μπιλλής ήταν μέλος της Εθνικής ομάδας των Εφήβων στο Παγκόσμιο U19 που έγινε στο Ηράκλειο το 2015, με την οποία κατέκτησε την τέταρτη θέση έχοντας 2,2 πόντους και 1 ριμπάουντ σε 5,6 λεπτά κατά μέσο όρο. Στη συνέχεια αγωνίστηκε και στο Ευρωπαϊκό U20 που έγινε στην Ιταλία, με την Εθνική ομάδα Νέων Ανδρών, έχοντας 4,8 πόντους και 3,4 ριμπάουντ σε 18,7 λεπτά κατά μέσο όρο. Προφίλ στο Eurobasket.com Προφίλ στην Α1 ΕΣΑΚΕ (in Greek)
Κωνσταντίνος Κοκορόπουλος

Ο Κωνσταντίνος Κοκορόπουλος ήταν πολιτικός μηχανικός, απόφοιτος του Πολυτεχνείου του Μονάχου (Technische Hochschule Munchen) (1916), ο οποίος την περίοδο 1924-1931 εργάστηκε ως ελεύθερος επαγγελματίας με Τεχνικό και Εργοληπτικό Γραφείο στη Θεσσαλονίκη και από το 1931 και μετά ως Επιθεωρητής Τεχνικών Υπηρεσιών του Δήμου Θεσσαλονίκης.

 Ξενοδοχείο "Αργώ" (πρώην "Νέαι Σέρραι"), Έτος κατασκευής Κ. Κοκορόπουλος 1922 & Γ. Καμπανέλλος 1929, Εγνατία 11- Ελ. Σβορώνου 1, Θεσσαλονίκη Μέγαρο Συνδίκα (σε συνεργασία με Ι. Ζαχαριάδης), Έτος κατασκευής 1924, Συμβολή Ίωνος Δραγούμη και Οπλοποιού, Πλατεία Ελευθερίας, Θεσσαλονίκη Μέγαρο Μαλλάχ & Εζρατή (σε συνεργασία με Αλέξανδρο Αποστολίδη), Έτος Κατασκευής 1924, Βενιζέλου 40, Θεσσαλονίκη Ξενοδοχείο "Ριτζ" (σε συνεργασία με Ι. Ζαχαριάδης), Έτος κατασκευής 1924, Πλατεία Ελευθερίας, Θεσσαλονίκη Μέγαρο Κ. Βαλαούρη (σε συνεργασία με Ι. Ζαχαριάδης), Έτος κατασκευής 1924, Διαγώνιος, Θεσσαλονίκη. Έχει κατεδαφιστεί. Στο κτίριο υπήρχε στην πρόσοψη σε ανάγλυφη κορνίζα το μονόγραμμα Β του ιδιοκτήτη, καθώς και η χρονολογία ανέγερσης (1925) Ξενοδοχείο "Kinissi Palace" (πρώην “Μοντέρν”), (σε συνεργασία με Ι. Ζαχαριάδης), Έτος κατασκευής 1924 (αρχικά έργο του Μ. Βασιλείου 1920), Εγνατία & Συγγρού, Θεσσαλονίκη Μέγαρο Μπουρλά-Λεβή (Στοά Λεβή-Μενεξέ) (σε συνεργασία με Ι. Ζαχαριάδης), Έτος κατασκευής 1925, Βενιζέλου 3 & Ρογκότη 4, Θεσσαλονίκη. Μέγαρο Κόφφα (σε συνεργασία με Α. Ζαχαριάδης), Έτος κατασκευής 1925, Γωνία Τσιμισκή-Βενιζέλου, Θεσσαλονίκη Οικοδομή Ε. Νίκογλου (σε συνεργασία με Ι. Ζαχαριάδης), Έτος κατασκευής 1925, Π.Π.Γερμανού 15, Θεσσαλονίκη Η «Ανώνυμος Εταιρεία Βιομηχανίας Υφασμάτων ΥΦΑΝΕΤ» (σε συνεργασία με Αντώνιος Νικόπουλος), Έτος κατασκευής 1926, Συμβολή των οδών Ομήρου και Παπάφη, περιοχή Αγίου Φανουρίου, Θεσσαλονίκη Μέγαρο Ταμείου Συντάξεως Αυτοκινητιστών (Μέγαρο Φόλια) (σε συνεργασία με Ι. Ζαχαριάδης), Έτος κατασκευής 1934, Εγνατία 111, Θεσσαλονίκη Καπναποθήκες Α. Μιχαηλίδη-Κ. Σακκά (σε συνεργασία με Αντώνιος Νικόπουλος), Έτος κατασκευής 1937, Συμβολή Ναυμαχίας Λήμνου 13 & Δωδεκανήσου (Α. Μιχαηλίδη) και Ναυμαχίας Λήμνου 11 & Ολυμπίου Διαμαντή 5 (Κ. Σακκά) Θεσσαλονίκη Καπναποθήκη Τζανίδη (σε συνεργασία με Αντώνιος Νικόπουλος), Έτος κατασκευής 1937-1939, Οδός Καραολή & Δημητρίου 17-19, Θεσσαλονίκη
Τιβέριος Πλαύτιος Σιλβάνος Αιλιανός

Ο Τιβέριος Πλαύτιος Σιλβάνος Αιλιανός (λατινικά: Tiberius Plautius Silvanus Aelianus) ήταν Ρωμαίος πατρίκιος, που υπηρέτησε δύο φορές ως ύπατος, το 45 και το 74. Ήταν ο υιοθετημένος ανιψιός της Πλαυτίας Ουργουλανίλας, πρώτης συζύγου του Αυτοκράτορα Κλαύδιου. Είναι γνωστό ότι προσέφερε την προσευχή ως pontifex (αρχιερέας), όταν η πρώτη πέτρα του νέου Καπιτωλίου τοποθετήθηκε το 70. Σε ορισμένες αρχαίες πηγές αναφέρεται ως Πλαύτιος Αιλιανός, αλλά μαθαίνουμε από μία επιγραφή ότι το πλήρες όνομά του ήταν ο Τιβέριος Πλαύτιος Σιλβάνος Αιλιανός και ότι κατείχε πολλές σημαντικές στρατιωτικές διοικήσεις.

 Υπό τον Νέρωνα υπηρέτησε ως legatus (απεσταλμένος) στη Μοισία (σημερινή Βουλγαρία) από το 61 έως το 66 και κυβέρνησε την επαρχία με μία «μαζική καύση της γης», και από την οποία λέγεται ότι έστειλε αποστολές σίτου της Μοισίας, για να ανακουφίσει την προμήθεια τροφίμων του Ρωμαϊκού λαού, η οποία ήταν σε κρίση πιθανώς λόγω της Μεγάλης πυρκαγιάς της Ρώμης το 64. Αργότερα στάλθηκε στην Ισπάνια (Ρωμαϊκή Ισπανία), η οποία τότε δεν διέθετε επαρχιακό κυβερνήτη. Ωστόσο το 69 ο Αυτοκράτορας Βεσπασιανός θέλησε να διορίσει τον Τ. Π. Σ. Αιλιανό ως έπαρχο της Ρώμης, στη θέση του δολοφονημένου αδελφού του Τ. Φλ. Σαβίνου ΙΙ. Όπως γνωρίζουμε από την επιτύμβια επιγραφή του, ο Αιλιανός ανακλήθηκε στην πόλη· ο Βεσπασιανός πρότεινε στη Σύγκλητο ο Αιλιανός να τελέσει θρίαμβο για την υπηρεσία του στη Μοισία, μία χειρονομία που υπαινίσσεται σιωπηρώς την αχάριστη φύση της εξουσίας του Νέρωνα. Η Σύγκλητος τελικά ψήφισε να εγκριθεί η πρόταση του Βεσπασιανού. Γύρω στο 60, ο Αιλιανός μετέφερε, από περιοχές πέραν του Δούναβη, στη Μοισία "περισσότερους από 100.000 Υπερδουνάβιους μαζί με τις γυναίκες τους, τα παιδιά τους και τους αρχηγούς ή βασιλείς τους (και τους εγκατέστησε) για να αποτίσουν φόρο τιμής". Είχε τέκνο: Λούκιος Αίλιος Λάμια Πλαύτιος Αιλιανός π.45-81/96, συγκλητικός. Πρώτος σύζυγος της Δομιτίας Λογγίνας, η οποία έπειτα παντρεύτηκε τον Δομιτιανό Ρωμαίο Αυτοκράτορα. Λούκιος Φουνδάνιος Λάμια Αιλιανός, ύπατος το 116, ανθύπατος της Ασίας.
Ρωμαιοκαθολική Αρχιεπισκοπή της Νέας Υόρκης

Η Ρωμαιοκαθολική Αρχιεπισκοπή της Νέας Υόρκης είναι μια Λατινική Καθολική αρχιεπισκοπή στην Πολιτεία της Νέας Υόρκης. Αποτελείται από τα Διαμερίσματα του Μανχάταν, του Μπρονξ και του Στάτεν Άιλαντ στην Πόλη της Νέας Υόρκης και τις Κομητείες Ντάτσες, Όραντζ, Πούτναμ, Ρόκλαντ, Σάλιβαν, Ούλστερ και Γουέστ-Τσέστερ στην Πολιτεία της Νέας Υόρκης. Ή Αρχιεπισκοπή της Νέας Υόρκης είναι η δεύτερη μεγαλύτερη εκκλησιαστική διοίκηση στις Ηνωμένες Πολιτείες, αποτελούμενη από 296 ενορίες για τους περίπου 2,8 εκατομμύρια Καθολικούς, ενώ έχει υπό τη διαχείρισή της εκατοντάδες Καθολικά σχολεία, νοσοκομεία και φιλανθρωπικά ιδρύματα. Η Αρχιεπισκοπή διοικεί, επίσης, την ευρύτερα γνωστή Θεολογική Σχολή του Αγίου Ιωσήφ, η οποία αναφέρεται συχνά ως Ντανγούντι. Η Αρχιεπισκοπή της Νέας Υόρκης είναι η μητροπολιτική έδρα της εκκλησιαστικής επαρχίας της Νέας Υόρκης, η οποία περιλαμβάνει τις Μητροπόλεις Όλμπανι, Μπρούκλιν, Μπάφαλο, Όγκντενσμπουργκ, Ρότσεστερ, Ρόκβιλ Σέντερ και Συρακουσών.

 4 Ιανουαρίου - Εορτή της Ελισάβετ Άννα Σέτον, Αγία, Κτήτωρ και Εκπαιδευτικός από τη Νέα Υόρκη 5 Ιανουαρίου - Εορτή του Ιωάννη Νόιμαν, Πρώτος Μητροπολίτης της Νέας Υόρκης 18 Φεβρουαρίου - Επέτειος χρίσης του Αρχιεπισκόπου Ντόλαν ως Καρδινάλιου από τον Πάπα Βενέδικτο ΙΣΤ΄ (2012) 23 Φεβρουαρίου - Επέτειος διορισμού του Αρχιεπισκόπου Ντόλαν από τον Πάπα Βενέδικτο ΙΣΤ΄ (2009) 17 Μαρτίου - Ημέρα του Αγίου Πατρικίου, Εορτή τόσο της Αρχιεπισκοπής όσο και του Καθεδρικού Ναού 8 Απριλίου - Επέτειος ίδρυσης της Μητρόπολης της Νέας Υόρκης (1808) 15 Απριλίου - Επέτειος ενθρόνισης του Αρχιεπισκόπου Ντόλαν (2009) 5 Μαΐου - Εορτή του Ευλογημένου Έντμουντ Ράις, ιδρυτή της Ιρλανδικής Χριστιανικής Αδελφότητας 14 Ιουλίου - Εορτή της Αγίας Αικατερίνης Τεκακγουίθα, Παρθένος, Πενήθης, Ασκήτρια και Οσία 5 Σεπτεμβρίου - Εορτή της Αγίας Τερέζας της Καλκούτας, η οποία πραγματοποίησε ιεραποστολικό έργο στο Μπρονξ 5 Οκτωβρίου - Επέτειος αφιέρωσης του Καθεδρικού Ναού στον Άγιο Πατρίκιο 13 Νοεμβρίου- Εορτή της Μαρίας Φρανσέσκας Καμπρίνι, Ιεραποστόλου της Νέας Υόρκης Αρχιεπίσκοπος Ιωάννης Χιους (1850–1864) Καρδινάλιος Ιωάννης ΜακΚλόσκι (1864–1885) Αρχιεπίσκοπος Μιχαήλ Κόριγκαν (1885–1902) Καρδινάλιος Ιωάννης Φάρλεϊ (1902–1918) Καρδινάλιος Πατρίκιος Χάγιες (1919–1938) Καρδινάλιος Φραγκίσκος Σπέλμαν (1939–1967) Καρδινάλιος Τερέντιος Κουκ (1968–1983) Καρδινάλιος Ιωάννης Ο΄Κόνορ (1984–2000) Καρδινάλιος Εδουάρδος Ίγκαν (2000–2009) Καρδινάλιος Τιμόθεος Ντόλαν (2009–σήμερα)
Πολύμνια Σαρέγκου

Η Πολύμνια (Πόλυ) Σαρέγκου, γεννημένη στις 11 Μαΐου 1972 στη Θεσσαλονίκη, είναι Ελληνίδα πρώην καλαθοσφαιρίστρια. Διαθέτοντας ύψος 1,85 μέτρα αγωνίζεται ως Small Forward και Power Forward. Αποτελεί την πρώτη σκόρερ όλων των εποχών της Εθνικής Ελλάδος με 2.179 πόντους συνολικά, η πρώτη που ξεπέρασε το φράγμα των 2.000 πόντων φορώντας το εθνόσημο.

 Η Σαρέγκου ξεκίνησε την καριέρα της στη γενέτειρά της αποτελώντας κομμάτι της ομάδας της Μ.Ε.Ν.Τ.. Κατόπιν αποφάσισε να μετακομίσει στην Ισπανία, όπου και διέμεινε έξι χρόνια, αγωνιζόμενη διαδοχικά στους συλλόγους Βαλένθια, Μπούργος, Βιγιαγαρθία, Ίμπιζα και Ονταρίμπια. Επιστρέφοντας στην Ελλάδα το 2005, πήρε μεταγραφή στον Α.Ο. Νέας Τρίγλιας και ακολούθως στον Α.Σ. Ακαδημία 1975. Επόμενος σταθμός στην καριέρα της ήταν οι Εσπερίδες Καλλιθέας, ομάδα με την οποία κατέκτησε τόσο το Πρωτάθλημα όσο και το Κύπελλο Ελλάδος την περίοδο 2007-08. Τον Ιούλιο του 2008 υπέγραψε συμβόλαιο με τον Αθηναϊκό. Μαζί κατέκτησαν το Πρωτάθλημα κατά την περίοδο 2008-09, ενώ την περίοδο 2009-10 πανηγύρισε την κατάκτηση ενός Τριπλ Κράουν, δηλαδή του Πρωταθλήματος, του Κυπέλλου και του EuroCup μέσα στην ίδια χρονιά. Υπό αυτές τις ιδανικές συνθήκες ανακοίνωσε την απόφασή της να αποσυρθεί από τον επαγγελματικό αθλητισμό το Σεπτέμβριο του 2010. 2007-08: Πρωτάθλημα & Κύπελλο Ελλάδος (Εσπερίδες) 2008-09: Πρωτάθλημα (Αθηναϊκός) 2009-10: Πρωτάθλημα & Κύπελλο Ελλάδος, EuroCup (Αθηναϊκός) Η Σαρέγκου αποτέλεσε μέλος της Εθνικής Ελλάδος Γυναικών από το 1991 μέχρι το 2007. Εχει αγωνιστεί 194 φορές με τα χρώματα της Εθνικής (ως αρχηγός τα τελευταία χρόνια), αριθμός που την κατατάσει στη δεύτερη θέση με τις περισσότερες διεθνείς συμμετοχές. Αποτελεί την πρώτη σκόρερ όλων των εποχών της Εθνικής με 2.179 πόντους συνολικά, η πρώτη που ξεπέρασε το φράγμα των 2.000 πόντων φορώντας το εθνόσημο.Συμμετείχε στους Μεσογειακούς Αγώνες 1991, στους Μεσογειακούς Αγώνες 1997 και στους Θερινούς Ολυμπιακούς Αγώνες 2004 στην Αθήνα. Επίσης αποτέλεσε μέλος των ομάδων που συμμετείχαν στα Ευρωπαϊκά Πρωταθλήματα (EuroBasket) του 2001, 2003, 2005 και 2007. Πολύμνια Σαρέγκου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Πολύμνια Σαρέγκου, στατιστικά συμμετοχών στις διοργανώσεις της FIBA Europe. Πολύμνια Σαρέγκου, στατιστικά στην επίσημη ιστοσελίδα του Ευρωπαϊκού Πρωταθλήματος 2007.
Παύλος Τσακιρίδης

Ο Παυλος Τσακιρίδης (1913 - 2000) ήταν Έλληνας νομικός,δημοσιογράφος και πολιτικός. Καταγόταν από ποντιακή οικογένεια, αποφοίτησε από τη Νομική Σχολή του Πανεπιστημίου Αθηνών και διετέλεσε βουλευτής Κοζάνης για 27 έτη.

 Ήταν γιος του Χαράλαμπου Τσακιρίδη. Εξελέγη για πρώτη φορά βουλευτής Κοζάνης στις εκλογές του 1954 με την υποστήριξη του Ελληνικού Συναγερμού . Μετά την αποχώρηση του Σπυρίδωνα Μαρκεζίνη από τον Ε.Σ. προσχώρησε στο Κόμμα των Προοδευτικών, από το οποίο αποχώρησε δηλώνοντας ότι διαφωνούσε με την διαφαινόμενη προσέγγιση με την ΕΔΑ και προσχωρώντας παράλληλα στην νεοϊδρυθείσα ΕΡΕ. Επανεξελέγη βουλευτής Κοζάνης με την ΕΡΕ στις εκλογές του 1956, 1958, 1961, 1963 και 1964. Στις εκλογές του 1974 εξελέγη βουλευτής Κοζάνης με την Νέα Δημοκρατία.
Σομαλία, ξύπνα

Το "Σομαλία, Ξύπνα" ή "Soomaaliyeey toosoo" ήταν ο εθνικός ύμνος της Σομαλίας από το 2000 ως το 2012. Καθιερώθηκε από την προσωρινή ομοσπονδιακή κυβέρνηση το 2000. Επιλέχθηκε να αντικαταστήσει τον ορχηστρικό ύμνο που είχε συνθέσει ο Τζουζέππε Μπλανκ και ο οποίος χρησιμοποιούνταν από το 1960. Τον Αύγουστο του 2012, αντικαταστάθηκε, ως εθνικός ύμνος, από τον ύμνο Qolobaa Calankeed. Το τραγούδι "Soomaaliyeey toosoo" ανάγεται χρονικά στη δεκαετία του ' 40 και είναι πολύ γνωστό. Κατά την κυβέρνηση της Σομαλίας, γράφτηκε από τον Αλί Μάιρ Αγουάλε, το 1947. Άλλες πηγές κάνουν λόγο για συνδημιουργία του ύμνου από τον Αγουάλε και το Γιουσούφ Χατζί Αντάν.γύρω στη δεκαετία του '40. Τραγουδήθηκε για να εορταστεί η ημέρα της ανεξαρτησίας, στις 1 Ιουλίου 1960 και σήμερα ψάλλεται ακόμα και από μικρά παιδιά κάθε πρωί στα σχολεία.

 Ρεφρέν: Soomaaliyeey toosoo Toosoo isku tiirsada oo Hadba kiina taagdaran oo Taageera waligiineeIdinkaa isu tooqaayoo Idinkaa isu taamaayee Aadamuhu tacliin barayoo Waddankiisa taamyeelooSharcigaa isku kiin tolayoo Luuqadaa tuwaaxid ahoo Arligiina taaka ahoo Kuma kala tegeysaan ooTiro ari ah oo dhaxalaa Sideed laydin soo tubayoo Ninba toban la meel marayoo Cadowgiin idiin talin ooTuldo geel ah oo dhacan baad Toogasho u badheedhanee Ma dehulkaas dhanee tegeybaan Niinna dhagax u tuuraynQuaran aan hubkuu tumayo Tooreyda dhaafayn Oo aan taar samayn karin Uur kutaallo weynaaHadba waxaan la taahaayoo Togagga uga qayshaa Nin dalkiisii cadow taaboo U tol waayey baan ahayeeMarba waxaan laa ooyaayoo Oo ilmadu iiga qubataa Iqtiyaar niin loo diidoo La addoon sadaan ahayee Ρεφρέν: Ξύπνα Σομαλία, ξύπνα (ξυπνήστε, Σομαλοί) και ακουμπήστε ο ένας τον άλλο και οποιοσδήποτε έχει μεγαλύτερη ανάγκη βοήθειας Δώστε τους υποστήριξη για πάντα. Aftahan.org Σομαλική λογοτεχνία
Κρατικός Αερολιμένας Καρπάθου

Ο Κρατικός Αερολιμένας Καρπάθου (συντομογραφία IATA: AOK, ICAO: LGKP, ΥΠΑ: ΚΑΚΠ) βρίσκεται στην πεδινή περιοχή Αφιάρτης, στη νότια Κάρπαθο, 15 χιλιόμετρα νότια από την πρωτεύουσα του νησιού Πηγάδια Καρπάθου. Ο διάδρομος προσγείωσης-απογείωσης έχει μήκος 2.400 m και πήρε την τελική του μορφή το 1986.

 Ο αερολιμένας λειτουργούσε από το 1970, με ένα μικρό παράπηγμα εμβαδού περίπου 100 m2. Το 1993 δημιουργήθηκε κτήριο μεγέθους 800 m2 το οποίο κατεδαφίστηκε το 2005 για να δημιουργηθεί τελικά το σημερινό κτήριο των 12.500 m2 Οι νέες κτιριακές εγκαταστάσεις άνοιξαν τις πύλες τους στις 25 Ιουλίου 2009. Τα διεθνή δρομολόγια, ξεκίνησαν το Μάιο του 1987. Στοιχεία για τις αεροπορικές κινήσεις αεροσκαφών και επιβατών εσωτερικού και εξωτερικού, καθώς και γενικά στοιχεία για τον αερολιμένα της Καρπάθου, μπορεί να βρει κανείς στην ηλεκτρονική σελίδα της Υπηρεσίας Πολιτικής Αεροπορίας. Ο συνηθέστερος τύπος αεροσκάφους που προσγειώνεται στον αερολιμένα είναι τύπου Boeing 737-800. Το κτήριο του αερολιμένα έχει επιμελημένο αρχιτεκτονικό σχεδιασμό και είναι εύκολα προσβάσιμο από άτομα με ειδικές ανάγκες. Το εμβαδόν των κτιριακών εγκαταστάσεων είναι 12.500 m2. Στον αερολιμένα λειτουργεί μετεωρολογικός σταθμός, αστυνομικός σταθμός, εκδοτήριο εισιτηρίων, 10 γραφεία ελέγχου εισιτηρίων-αποσκευών επιβατών (check-in), γραφεία ενοικίασης αυτοκινήτων, κατάστημα αφορολογήτων ειδών (duty free), αναψυκτήρια και πρατήριο εφημερίδων καθώς και σταθμός ταξί. Υπάρχει χώρος στάθμευσης αυτοκινήτων και λεωφορείων. Η κατηγορία πυρασφαλείας είναι έξι (6) για τη θερινή και πέντε (5) τη χειμερινή περίοδο. Το αεροδρόμιο διαθέτει θέσεις στάθμευσης για 2 μεγάλα και 1 μικρό αεροσκάφος καθώς και για 1 ελαφρύ αεροσκάφος. Η πρόσβαση στο αεροδρόμιο γίνεται οδικά κυρίως μέσω taxi. Υπάρχει και στάση λεωφορείων αλλά δεν εκτελούνται τακτικά δρομολόγια με την πρωτεύουσα του νησιού Πηγάδια. Κρατικός Αερολιμένας Καρπάθου στη σελίδα της ΥΠΑ Our Airports
NGC 5619

Ο NGC 5619 (ή NGC 5619A) είναι ενδιάμεσος σπειροειδής γαλαξίας στον αστερισμό Παρθένο. Ανακαλύφθηκε από τον αστρονόμο Τζον Χέρσελ (John Herschel) στις 10 Απριλίου 1828 και απέχει περίπου 390 εκατομμύρια έτη φωτός. Επίσης είναι ραδιογαλαξίας.

 Δεδομένα για το NGC 5619 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 5619 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 5619 στο Wikimedia Commons
Χέρμπερτ Προχάσκα

Ο Χέρμπερτ Προχάσκα (γερμανικά: Herbert Prohaska, γεννήθηκε 8 Αυγούστου 1955) είναι Αυστριακός πρώην ποδοσφαιριστής, ο οποίος αγωνιζόταν ως μέσος και προπονητής. Αναγνωρίζεται μεταξύ των κορυφαίων Αυστριακών ποδοσφαιριστών όλων των εποχών. Ένας ταλαντούχος, κομψός και μαχητικός μέσος, έπαιζε ως οργανωτής και ήταν γνωστός για την τεχνική, την ευφυΐα και τις πάσες ακριβείας του. Εργάζεται επί του παρόντος ως ειδήμονας ποδοσφαίρου για την ORF (Αυστριακή Ραδιοφωνία).

 Ο Προχάσκα ξεκίνησε την επαγγελματική του σταδιοδρομία το 1972 στην ποδοσφαιρική ομάδα Αούστρια Βιέννης. Μέχρι το 1980 είχε βοηθήσει την ομάδα του να κερδίσει τέσσερις τίτλους Πρωταθλήματος Αυστρίας και τρεις τίτλους Κυπέλλου Αυστρίας. Το 1980, εντάχθηκε στην Ίντερ, με την οποία κέρδισε το Κύπελλο Ιταλίας στη δεύτερη σεζόν του. Το 1982, μετακόμισε στην ΑΣ Ρόμα, όπου κέρδισε τη Σέριε Α στην πρώτη του χρονιά. Επέστρεψε στην Αούστρια Βιέννης το 1983 για να ολοκληρώσει τη σταδιοδρομία του. Ο Προχάσκα έκανε το ντεμπούτο του για την Εθνική Αυστρίας σε φιλικό αγώνα τον Νοέμβριο του 1974 εναντίον της Τουρκίας και συμμετείχε στα Παγκόσμια Κύπελλα του 1978 και του 1982. Με την εθνική ομάδα είχε 83 συμμετοχές και 10 γκολ. Η τελευταία του εμφάνιση ήταν ένας αγώνας για τα προκριματικά του Παγκοσμίου Κυπέλλου τον Ιούνιο του 1989 εναντίον της Ισλανδίας, αλλά αποσύρθηκε πριν από το Παγκόσμιο Κύπελλο του 1990, ενώ η Αυστρία προκρίθηκε για τα τελικά της διοργάνωσης. Το 1989, ο Προχάσκα αποσύρθηκε από ως ποδοσφαιριστής. Λίγο μετά τη συνταξιοδότησή του εργάστηκε ως προπονητής στην Αούστρια Βιέννης, όπου κέρδισε δύο τίτλους Πρωταθλήματος Αυστρίας και δύο Κύπελλα Αυστρίας. Το 1993, έγινε προπονητής της εθνικής ομάδας ποδοσφαίρου της Αυστρίας, όπου προκρίθηκε ως νικήτρια ομίλου για το Παγκόσμιο Κύπελλο του 1998 στη Γαλλία. Το 1999, παραιτήθηκε μετά από μια καταστροφική ήττα με 9-0 από την Ισπανία. Από το 1999 έως το 2000, ήταν ξανά προπονητής της Αούστρια Βιέννης. Τον Νοέμβριο του 2003, ο Προχάσκα επιλέχθηκε ως ο Χρυσός Παίκτης της Αυστρίας από την Αυστριακή Ποδοσφαιρική Ομοσπονδία ως ο πιο εξαιρετικός παίκτης της τα τελευταία 50 χρόνια. Τον Αύγουστο του 2004, ψηφίστηκε ως ο Αυστριακός Ποδοσφαιριστής του Αιώνα, καθώς η Αυστριακή Ποδοσφαιρική Ομοσπονδία γιόρτασε την 100η επέτειό της. Εργαζόμενος ως ειδικός για την Αυστριακή Ραδιοφωνία, ο Προχάσκα δήλωσε ότι η περίφημη γκάφα της τριπλής κίτρινης κάρτας του διαιτητή στον αγώνα Κροατίας με αντίπαλο την Αυστραλίας στο Παγκόσμιο Κύπελλο του 2006 ήταν αποτέλεσμα μεγάλης κατανάλωσης αλκοόλ πριν από τον αγώνα. Με συλλόγους Μπούντεσλιγκα Αυστρίας (7): 1976, 1978, 1979, 1980, 1984, 1985, 1986 Κύπελλο Αυστρίας (4): 1974, 1977, 1980, 1986 Σέριε Α: 1983 Κύπελλο Ιταλίας: 1982 Ατομικές Αυστριακός Παίκτης της Χρονιάς (Krone-Fußballerwahl) (2): 1975, 1985 Αυστριακός Παίκτης της Χρονιάς (APA-Fußballerwahl) (3): 1984, 1985, 1988 Ιωβηλαία Βραβεία UEFA (Χρυσός Παίκτης της Αυστρίας): 2004 Με συλλόγους Μπούντεσλιγκα Αυστρίας (2): 1991, 1992 Κύπελλο Αυστρίας (2): 1990, 1992 Αυστριακός Προπονητής της Χρονιάς (Krone-Fußballerwahl) : 1997 Προφίλ παίκτη – Αρχείο Herbert Prohaska Austria Προπονητικό προφίλ στο Transfermarkt.com
Άγιος Νικόλαος Κοκκάλας Λακωνίας

Ο Άγιος Νικόλαος είναι οικισμός της τοπικής κοινότητας Κοκκάλας, της δημοτικής ενότητας και δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου. Ο Άγιος Νικόλαος έχει χαρακτηριστεί παραδοσιακός οικισμός.

 Ο Άγιος Νικόλαος είναι χωριό της νοτιοδυτικής Λακωνίας, στη χερσόνησο του Ταινάρου. Ανήκει στα χωριά της ανατολικής Μάνης και βρίσκεται στις νοτιοανατολικές υπώρειες του Σαγγιά, σε μέσο σταθμικό υψόμετρο 200. Απέχει 84 χλμ. περίπου Ν. της Σπάρτης. Ο οικισμός αναγνωρίστηκε το 1889 και και προσαρτήθηκε στον δήμο Λαγείας του νομού Λακωνίας. Το 1912 αποσπάστηκε από τον δήμο Λαγείας και προσαρτήθηκε στην κοινότητα Λαγείας, ενώ το 1919 προσαρτήθηκε στην κοινότητα Κοκκάλας. Το 1940 ο οικισμός καταργήθηκε για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Κοκκάλας και προσαρτήθηκε στον δήμο Ανατολικής Μάνης. Η εκκλησία του Αγίου Νικολάου στην κεντρική πλατεία του χωριού Ο παραδοσιακός μανιάτικος πύργος δίπλα στην εκκλησία Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (εκδ. Βαρελάς) eetaa.gr
Αθλητικό σωματείο

Αθλητικό σωματείο ή αθλητικός σύλλογος, μερικές φορές συναντάται και ως αθλητική λέσχη ή με την ευρύτερη έννοια αθλητική κοινωνία, αν και συνήθως αυτή αφορά πλήθος αθλητικών οντοτήτων, είναι σωματείο το οποίο δραστηριοποιείται σε ένα ή περισσότερα αθλήματα. Το εύρος των αθλητικών σωματείων μπορεί να κυμαίνεται μεταξύ άσημων επαρχιακών ομάδων, με φιλάθλους συγγενείς και φίλους, και διάσημων συλλόγων, με επαγγελματίες αθλητές και τεχνικούς, εκτεταμένες εμπορικές δραστηριότητες και χιλιάδες εγγεγραμμένα μέλη.

 Τα μεγάλα αθλητικά σωματεία χαρακτηρίζονται από το γεγονός ότι διαθέτουν επαγγελματικά και ερασιτεχνικά τμήματα σε διάφορα αθλήματα. Οι ομάδες και οι αθλητές που ανήκουν σε ένα αθλητικό σωματείο μπορεί να αγωνίζονται σε πολλές και διαφορετικές διοργανώσεις, φορώντας τα ίδια χρώματα και χρησιμοποιώντας την ίδια ονομασία, έχοντας τους ίδιους συλλόγους φιλάθλων, υποστηρικτές και εγκαταστάσεις. Πολλά αθλητικά σωματεία παρέχουν στους φιλάθλους τη δυνατότητα να ενισχύσουν οικονομικά το αγαπημένο τους σωματείο, προσφέροντάς τους ως ανταπόδοση διάφορα προνόμια, όπως μειωμένο εισιτήριο στους εντός έδρας αγώνες των ομάδων του σωματείου. Η οικονομική ενίσχυση από τους φιλάθλους, οι συμφωνίες χορηγίας, τα τηλεοπτικά δικαιώματα, η εμπορευματοποίηση και η πώληση των προϊόντων που σχετίζονται με το σωματείο, είναι συνήθως οι πρωτογενείς πηγές χρηματοδότησης των αθλητικών σωματείων. Επιπλέον, υπάρχουν αθλητικά σωματεία ή τμήματά τους, που είναι εισηγμένα στο χρηματιστήριο αξιών. Πολλές επαγγελματικές ευρωπαϊκές ποδοσφαιρικές ομάδες που ανήκουν σε ευρύτερα αθλητικά σωματεία, λειτουργούν με αυτό τον τρόπο. Επίσης, ορισμένες αθλητικές ομάδες ανήκουν και χρηματοδοτούνται από συγκεκριμένες εταιρείες, οι οποίες δεν σχετίζονται με τον αθλητισμό. Μία εταιρεία μπορεί να κατέχει περισσότερες από μία αθλητικές ομάδες, των οποίων οι έδρες, υπάρχει περίπτωση να βρίσκονται ακόμη και σε διαφορετικές χώρες. Στην ελλάδα, η ίδρυση αθλητικού σωματείου επιτυγχάνεται με βάση τις διαδικασίες που ορίζει ο ισχύον νόμος. Κάθε σωματείο το οποίο είναι επίσημα αναγνωρισμένο, φέρει κωδικό αναγνώρισης από τη Γενική Γραμματεία Αθλητισμού (ΚΑ ΓΓΑ). Ειδικότερα, για κάθε άθλημα υπάρχει και η αντίστοιχη καταχώριση στην αρμόδια ομοσπονδία, όπως ο αριθμός μητρώου στην Ελληνική Ποδοσφαιρική Ομοσπονδία (ΑΜ ΕΠΟ) και ο αριθμός μητρώου στην Ελληνική Ομοσπονδία Πετοσφαίρισης (ΑΜ ΕΟΠΕ).
Μητροπολίτης Σύρου Δωρόθεος Β΄

Ο Μητροπολίτης Σύρου, Τήνου, Άνδρου, Κέας και Μήλου Δωρόθεος Β' (κατά κόσμον Σταύρος Πολυκανδριώτης), είναι Έλληνας ιεράρχης και θεολόγος, ο οποίος υπηρετεί ως Μητροπολίτης στη Μητρόπολη Σύρου από το 2001.

 Ο Μητροπολίτης Δωρόθεος, κατά κόσμον Σταύρος Πολυκανδριώτης, γεννήθηκε στη Μύκονο στις 14 Οκτωβρίου του 1953, από τον Χρήστο Πολυκανδριώτη και την Αικατερίνη Ορφανουδάκη. Ύστερα από τις εγκύκλιες σπουδές, σπούδασε Θεολογία στη Θεολογική Σχολή του Πανεπιστημίου Αθηνών, λαμβάνοντας πτυχίο αριστούχος το 1977. Κατόπιν, σπούδασε στη Νομική Σχολή του Πανεπιστημίου Αθηνών, λαμβάνοντας πτυχίο το 1982. Αφού προηγουμένως χειροθετήθηκε Μοναχός στις 17 Ιουλίου 1977, χειροτονήθηκε Διάκονος στις 31 Ιουλίου 1977, από τον Μητροπολίτη Σύρου Δωρόθεο Α'. Στις 20 Αυγούστου 1978, χειροτονήθηκε Πρεσβύτερος στην Ιερά Μονή Τουρλιανής από τον ίδιο Μητροπολίτη. Από το 1977 έως το 2001, υπηρέτησε ως Ιεροκήρυκας της Ιεράς Μητροπόλεως Σύρου. Το 1988, διορίστηκε Γραμματέας παρά την Ιερά Σύνοδο, αρμόδιος για θέματα Συνοδικών Επιτροπών, καθώς και επιμελητής βιβλίων της Εκκλησίας της Ελλάδος. Στις 14 Δεκεμβρίου 2001, εξελέγη από την Ιερά Σύνοδο, Μητροπολίτης Σύρου. Χειροτονήθηκε την επόμενη μέρα (15 Δεκεμβρίου 2001) από τον Αρχιεπίσκοπο Αθηνών Χριστόδουλο. Ενθρονίστηκε στην Ερμούπολη, στις 19 Ιανουαρίου 2002.
102

Το 102 μ.Χ. ήταν ένα δίσεκτο έτος που ξεκίνησε την Τετάρτη κατά το Ιουλιανό ημερολόγιο. Στη Ρωμαϊκή Αυτοκρατορία, μερικές φορές το έτος αναφερόταν υπό την ονομασία έτος 855 ab urbe condita, δηλαδή, 855 χρόνια από την ίδρυση της Ρώμης το 753 π.Χ. Η ονομασία 102 μ.Χ. για αυτό το έτος χρησιμοποιείται από τους πρώτους αιώνες του Μεσαίωνα, όταν ο διαχωρισμός των ετών σε πριν και μετά Χριστόν έγινε η κύρια μέθοδος ονοματοδοσίας των ετών στην Ευρώπη. Επίσης ήταν γνωστό ως έτος της Υπατείας του Ούρσου και του Σούρα στην Ρωμαϊκή Αυτοκρατορία.

 Ρωμαϊκή Αυτοκρατορία Ο Λούκιος Ιούλιος Ούρσος Σερβιανός και Λούκιος Λικίνιος Σούρας διετέλεσαν Ρωμαίοι ύπατοι. Ο αυτοκράτορας Τραϊανός επιστρέφει στη Ρώμη μετά από μια επιτυχημένη εκστρατεία κατά της Δακίας, μέσω της οποίας αποκατέστησε τη σαφή ρωμαϊκή κυριαρχία επί του βασιλιά Δεκάβαλου. Ο Τραϊανός χώρισε τη Παννονία σε δύο επαρχίες, κάποια στιγμή μεταξύ των ετών 102 και 107. Το λιμάνι του Πόρτου διευρύνεται. Ασία Έχοντας οργανώσει τα εδάφη της Λεκάνης Ταρίμ, ο κινέζος στρατηγός Μπαν Τσάο αποσύρεται στο Λουογιάνγκ και πεθαίνει λίγο αργότερα. Μπαν Τσάο, Κινέζος στρατηγός της Δυναστεία Χαν (γεννήθηκε το 32 μ.Χ.) Κλήμης Α΄, επίσκοπος της Ρώμης (προσεγγιστική ημερομηνία) Γιν, Κινέζα αυτοκράτειρα της δυναστείας των Χαν
Kendall Square Research

Η Kendall Square Research (KSR) ήταν μια επιχείρηση υπερυπολογιστών με κεντρικά γραφεία το 1986 στην πλατεία Κένταλλ στο Καίμπριτζ της Μασσαχουσέτης, κοντά στο Ίδρυμα Τεχνολογίας της Μασαχουσέτης, το MIT. Ιδρύθηκε από τον Henry Burkhardt ΙΙΙ, πρώην ιδρυτικό μέλος της Data General και της Encore Computer και αρχιτέκτονας του PDP-8, και από το Steve Frank. Η KSR παρήγαγε δύο πρότυπα ενός υπερυπολογιστή, τον KSR1 και τον KSR2.

 Οι υπολογιστές της KSR είχαν για λειτουργικό μια ειδικά προσαρμοσμένη έκδοση του OSF/1, μια παραλλαγή του Unix. Βασικό αρχιτεκτονικό γνώρισμά τους ήταν η κοινή μνήμη που είχε πραγματοποιηθεί ως μνήμη κρύπτης (COMA). Το σύστημα μνήμης κρύπτης επέτρεπε την αντιγραφή ή και μεταγραφή, δηλαδή μετακίνηση των δεδομένων όπως ακριβώς χρειάζονταν για πρόσβαση από τους επεξεργαστές. Οι επεξεργαστές ήταν αραδιασμένοι σε σχήμα δακτυλίων, ενώ το λειτουργικό σύστημα επέτρεπε την διαδικασία μεταγραφής, δηλαδή μετακόμισης των διεργασιών. Οι επεξεργαστές του KSR-1 ήταν εξειδικευμένοι επεξεργαστές τύπου RISC εξηντατεσσάρων bit στην ταχύτυτα των 20 MHz, ενώ ήταν ικανοί να προσφέρουν μέγιστη παραγωγή των 20 MIPS και 40 MFLOPS. Το ολικό σύστημα ήταν εξοπλισμένο από 8 μέχρι 1088 αυτών των επεξεργαστών. Ο επεξεργαστής KSR-2 ήταν όμοιος με τον ΚSR-1, απλά ήταν εξοπλισμένος με επεξεργαστές διπλάσιας ταχύτητας, δηλαδή 40 MHz. Λόγω της ταχείας επέκτασης της, η εταιρεία μετακόμισε προς το τέλος της δεκαετίας του 1980 στο Waltham της Μασαχουσέτης. Το πρώτο σύστημα KSR1 εγκαταστάθηκε το 1991 και οι πωλήσεις του KSR1 πήγαιναν καλά, αλλά κατά την διάρκεια της εξέλιξης του συστήματος KSR2, η επιχείρηση έπεσε έξω εξαιτίας από παρατυπίες λογιστικής. Η εταιρία έκλεισε το 1993. Ανταγωνιστές της KSR ήταν οι Thinking Machines και Meiko, καθώς και οι κλασσικές εταιρείες των υπολογιστών, η IBM, Intel και Sun Microsystems.
Live at Montreux 1996

Το Live at Montreux 1996 είναι ένα ζωντανά ηχογραφημένο άλμπουμ του χαρντ ροκ συγκροτήματος Deep Purple το οποίο κυκλοφόρησε σε μορφή CD και DVD τον Μάιο του 2006 από την εταιρεία "Universal Music". Η συναυλία ηχογραφήθηκε στις 9 Ιουλίου του 1996 στο "Jazz Festival" του Μοντρέ της Ελβετίας από την έβδομη σειρά μελών του συγκροτήματος, ενώ τα δύο μπόνους τραγούδια του CD και τα πέντε επιπλέον του DVD, ηχογραφήθηκαν στις 22 Ιουλίου του 2000 στην ίδια τοποθεσία.

 -9 Ιουλίου 1996-1. Fireball (Blackmore, Gillan, Glover, Lord, Paice) - 3:502. Vavoom: Ted the Mechanic (Gillan, Morse, Glover, Lord, Paice) - 4:273. Pictures of Home (Blackmore, Gillan, Glover, Lord, Paice) - 5:414. Black Night (Blackmore, Gillan, Glover, Lord, Paice) - 6:435. Woman from Tokyo (Blackmore, Gillan, Glover, Lord, Paice) - 5:216. No One Came (Blackmore, Gillan, Glover, Lord, Paice) - 5:067. When a Blind Man Cries (Blackmore, Gillan, Glover, Lord, Paice) - 7:298. Hey Cisco (Gillan, Morse, Glover, Lord, Paice) - 5:479. Speed King (Blackmore, Gillan, Glover, Lord, Paice) - 5:1010. Smoke on the Water (Blackmore, Gillan, Glover, Lord, Paice) - 8:15 -22 Ιουλίου 2000-11. Sometimes I Feel Like Screaming (Gillan, Morse, Glover, Lord, Paice) - 6:4612. Fools (Blackmore, Gillan, Glover, Lord, Paice) - 9:41 -9 Ιουλίου 1996- 1. Fireball (Blackmore, Gillan, Glover, Lord, Paice)2. Vavoom: Ted the Mechanic (Gillan, Morse, Glover, Lord, Paice)3. Pictures of Home (Blackmore, Gillan, Glover, Lord, Paice)4. Black Night (Blackmore, Gillan, Glover, Lord, Paice)5. Cascades: I'm Not Your Lover (Gillan, Morse, Glover, Lord, Paice)6. Woman from Tokyo (Blackmore, Gillan, Glover, Lord, Paice)7. No One Came (Blackmore, Gillan, Glover, Lord, Paice)8. When a Blind Man Cries (Blackmore, Gillan, Glover, Lord, Paice)9. Hey Cisco (Gillan, Morse, Glover, Lord, Paice)10. Speed King (Blackmore, Gillan, Glover, Lord, Paice)11. Smoke on the Water (Blackmore, Gillan, Glover, Lord, Paice) -22 Ιουλίου 2000-12. 69 (Gillan, Morse, Glover, Lord, Paice)13. Perfect Strangers (Blackmore, Gillan, Glover)14. When a Blind Man Cries (Blackmore, Gillan, Glover, Lord, Paice)15. Lazy (Blackmore, Gillan, Glover, Lord, Paice)16. Highway Star (Blackmore, Gillan, Glover, Lord, Paice) Το Live at Montreux 1996 ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Στηβ Μορς - κιθάρα Ρότζερ Γκλόβερ - μπάσο Τζον Λορντ - πλήκτρα Ίαν Πέις - τύμπανα Live at Montreux 1996 (άλμπουμ) Επίσημη κυκλοφορία: Μάιος 2006 Live at Montreux 1996 (βίντεο)Καναδάς (CRIA Certification): Χρυσός Deep Purple Live at Montreux 1996 - Kayos Productions